**REMIT JELENTÉSI SZOLGÁLTATÁS IGÉNYBEVÉTELÉRE VONATKOZÓ MEGÁLLAPODÁS**

a továbbiakban “REMIT Jelentési Megállapodás” vagy „Megállapodás”,

mely létrejött:

Székhely: 8600 Siófok, Tanácsház u. 5.

Levelezési cím: 8600 Siófok, Tanácsház u. 5 (Pf.:102.)

Számlavezető pénzintézet: OTP Bank Nyrt.

SWIFT (BIC): OTPVHUHB

IBAN számlaszám: HU76 11794008-24014612-00000000

Számlázási cím: 8600 Siófok, Tanácsház u. 5.

Statisztikai számjel: 26138208-3523-113-14

Adószám: 26138208-2-14

Cégbíróság: Kaposvári Törvényszék Cégbírósága,

Cégjegyzékszám: 14-09-316018

továbbiakban, mint “**KP**”

és

Székhely:

Levelezési cím:

Számlázási cím:

Számlavezető pénzintézet:

SWIFT (BIC):

IBAN számlaszám:

Statisztikai számjel:

Adószám:

Cégbíróság:

Cégjegyzékszám:

továbbiakban, mint “**Rendszerhasználó**”,

együttesen, mint “**Felek**” között.

Hivatkozással

a) az EURÓPAI PARLAMENT ÉS A TANÁCS 1227/2011/EU RENDELETÉBEN (2011. október 25.) a nagykereskedelmi energiapiacok integritásáról és átláthatóságáról (a továbbiakban REMIT Rendelet) és

b) a BIZOTTSÁG 1348/2014/EU VÉGREHAJTÁSI RENDELETÉBEN (2014. december 17.) a nagykereskedelmi energiapiacok integritásáról és átláthatóságáról szóló 1227/2011/EU európai parlamenti és tanácsi rendelet 8. cikke (2) és (6) bekezdésének végrehajtására irányuló adatszolgáltatásról (a továbbiakban REMIT Vhr) foglaltakra,

a Felek az alábbiakban állapodnak meg:

1. **A REMIT Jelentési Megállapodás tárgya**
	1. Jelen Megállapodás alapján a KP a Rendszerhasználó megbízásából teljesíti az ACER (Energiaszabályozók Együttműködési Ügynöksége / Energiapiaci Ügynökség) felé a Rendszerhasználó Kereskedési Platformon létrejött ügyleteire vonatkozóan a REMIT Rendeletben és a REMIT Vhr.-ben előírt adatbejelentést (jelentési szolgáltatás), a jelen Megállapodás 3. pontjában meghatározott átalánydíj ellenében.
2. **A szolgáltatás leírása**
	1. A jelentési szolgáltatás alapja a REMIT Vhr. 3. cikk, (1), 6. cikk, (1) pontjaiban meghatározott követelmények, valamint a REMIT Vhr. adatigényt részletező mellékletének 1. és 4. Táblázata.
	2. A KP a Rendszerhasználó részére biztosítja, hogy a Kereskedési Platformon létrejött szerződések, illetve beadott ajánlatok adataiból a REMIT jelentésnek megfelelő, ACER által előírt formátumú XML fájl kerüljön előállításra.
	3. A KP a jelentési szolgáltatást a KELER Zrt.-vel e tárgyban megkötött szerződése („Egyedi szerződés a REMIT 8. cikke szerinti adatok Energiapiaci Ügynökség felé történő továbbítására”) útján teljesíti. Ennek keretében az ACER által meghatározott titkosítását követően a REMIT jelentést tartalmazó XML fájlt a KP megbízásából a KELER Zrt., mint a KP-n kötött ügylettípusoknak az ACER felé történő bejelentésére jogosultsággal rendelkező RRM (Registered Reporting Mechanism), továbbítja az ACER-nek az ARIS informatikai rendszerébe. Ennek során biztosítja, hogy

a) minden adat megfeleljen az ACER által meghatározott fájl elnevezés követelményeinek és az előírt XSD mintának megfelelő formátumban legyen előállítva,

b) a biztonságos adatcsere protokollok szerint minden adat megfelelően legyen aláírva és kódolva.

* 1. A KP és a KELER Zrt., mint RRM Szolgáltató által továbbított adatok minőségét az biztosítja, hogy azok ARIS kompatibilis XML formátumú fájlként kerülnek továbbításra.
	2. A KP és a KELER Zrt között a Kereskedési Platform REMIT jelentéseinek továbbítására létrejött szerződés biztosítja, hogy a KELER Zrt., mint jelentést továbbító fél által teljesített adatszolgáltatás megfelel az ACER által kiadott műszaki specifikációkban rögzített formai és logikai követelményeknek. Az adatok megfelelőségét és az adatszolgáltatás teljességét a KELER Zrt. a jelentések digitális aláírásával igazolja.
	3. A jelentések teljesítése a REMIT Vhr.-ben előírt ütemezés szerint történik.
	4. A KP az alábbi ellenőrző funkciókat biztosítja:
1. információbiztonság és titkosság,
2. a jelentési hibák azonosítása és a hatáskörébe tartozók javítása,
3. az információforrás tanúsításának ellenőrzése a Rendszerhasználónak és a Rendszerhasználón keresztül adatokat továbbító egyéb piaci résztvevőnek az azonosítása céljából,
4. a beérkező adatok megváltozásának kizárása.
5. **A szolgáltatás díja**

Jelen Megállapodás 1. és 2. pontja szerinti szolgáltatás biztosításának havi díja:

50.000 HUF + ÁFA

azaz ötvenezer forint + ÁFA.

A szolgáltatásért fizetendő havidíj átalánydíj, mely tartalmazza a KP-nak a jelen Megállapodás teljesítésével kapcsolatos valamennyi költségét és kiadását.

1. **Számlázási és fizetési feltételek**
	1. A KP a tárgyhavi díjról szóló számlát legkésőbb a tárgyhó 10. naptári napjáig köteles kiállítani és elküldeni a Rendszerhasználó részére. Felek időszakonkénti elszámolásban állapodnak meg. Az elszámolási időszak 1 naptári hónap. Felek a teljesítés időpontját a mindenkor hatályos ÁFA-törvény vonatkozó rendelkezései (mely a szerződéskötés időpontjában a 2007. évi CXXVII. általános forgalmi adóról szóló törvény 58. §-a) alapján határozzák meg.
	2. A Rendszerhasználó a havi díjat az arra vonatkozó számla kiállításától számított 15 (tizenöt) napon belül köteles a KP bankszámlájára történő átutalással rendezni. A számla pénzügyileg rendezettnek akkor minősül, amikor annak teljes összege a KP bankszámláján jóváírásra került. Amennyiben a fizetési határidő napja bankszünnapra esik, akkor az azt megelőző utolsó munkanapon kell a jóváírásnak megtörténnie.
	3. Ha a Rendszerhasználó nem fizeti meg a számlázott díjat annak esedékességéig, akkor a KP a késedelmes összegre, a késedelem idejére késedelmi kamatot számít fel a fizetési határidőtől a tényleges fizetés napjáig minden késedelemmel érintett napra a Ptk. 6:155 §(1) bekezdése szerint. A késedelmi kamat összegét 360 napos év figyelembevételével a ténylegesen eltelt napok alapján számítják a Felek. A Rendszerhasználó köteles a felhalmozódott késedelmi kamatot a KP írásbeli felszólításának kiállítását követő 8 napon belül a KP részére megfizetni.
	4. Amennyiben a Rendszerhasználónak a KP-val szemben határidőn túli kötelezettsége keletkezik, a KP jogosult a Rendszerhasználóval szemben a Megállapodásból, vagy más jogviszonyból eredő fizetési kötelezettségébe a Rendszerhasználó lejárt tartozását beszámítani, és erről a Rendszerhasználót egyidejűleg tájékoztatni.
2. **Felelősség**
	1. A REMIT Vhr. 11. cikk (2) bekezdése szerint a jelentéskötelezett személyek felelősséggel tartoznak a lejelentésre kerülő kereskedelmi és alapvető adatok teljességéért, pontosságáért és az adatszolgáltatás határidőre történő teljesítéséért. Ezen feltételek teljesüléséért a Rendszerhasználó felel.
	2. Mindazonáltal jelen Megállapodás értelmében a Rendszerhasználó nem felelős a KP-nak tulajdonítható, nem megfelelő formátumú és nem határidőben történő adattovábbításért. Amennyiben a jelentés nem megfelelő formátuma vagy késedelmes teljesítése a KP-nak felróható, a Rendszerhasználó az 5.1. pont szerinti kötelezettsége ez okból való nem teljesítése miatt bekövetkező igazolt kára megtérítését a Ptk. szerződésszegésre irányadó szabályai szerint – legfeljebb azonban 3 (három) havi szolgáltatási díj erejéig - követelheti a KP-tól; s az ezt meghaladó kártérítési igény érvényesítéséről jelen Megállapodás aláírásával kifejezetten lemond.
3. **Kapcsolattartás**
	1. A Felek között a jelen Megállapodással és ennek teljesítésével kapcsolatos minden információáramlás írásban történik. A kapcsolattartás e-mailen, vagy levélben történik.
	2. A Megállapodás tartalmát, díját, határidejét, egyéb feltételeit módosító vagy a megszüntetéséről szóló információkat tértivevényes levélben kell közölni, vagy az ilyen információkat tartalmazó e-maileket tértivevényes levélben meg kell erősíteni. Amennyiben a tértivevényes küldemény „a címzett ismeretlen”, „ismeretlen helyre költözött”, „az átvételt megtagadta” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon kézbesítettnek tekintendő.
	3. Kijelölt kapcsolattartók:
4. KP részéről: Bagdi Csaba

Cím:Tanácsház utca 5, Siófok 8600

e-mail: csbagdi@fgsz.hu

Telefon: +36 20 3992340

1. Rendszerhasználó részéről:

Cím:Tanácsház utca 5, Siófok 8600

e-mail:

Telefon:

vagy bármely más személy, a másik fél előzetes értesítését követően.

* 1. A kijelölt kapcsolattartók a szerződés teljesítése körében felmerülő operatív illetve adminisztratív kérdésekben jogosultak intézkedni, cégképviseletére nem jogosultak, pénzügyi kötelezettségvállalással, a Megállapodás módosításával vagy megszüntetésével járó nyilatkozatok megtételére jelen Megállapodás keretében felhatalmazást nem kaptak.
1. **Titoktartás**
	1. A Felek kijelentik, hogy a jelen Megállapodás megkötésével és teljesítésével összefüggésben a másik féllel és annak tevékenységével kapcsolatban bármilyen módon tudomásukra jutott adat és tény üzleti titoknak minősül, azt a Felek harmadik személynek nem adhatják ki, nem tehetik hozzáférhetővé és a jelen Megállapodás teljesítésétől eltérő más célra nem használhatják fel.
	2. A 7.1. pontban rögzített titoktartási kötelezettség ellenére a KP jogosult arra, hogy a jelen Megállapodás teljesítéséhez szükséges adatokat és információkat – ügyelve az információbiztonság és az adatteljesség követelményeire - a REMIT Rendeletben és a REMIT Vhr.-ben előírt adatszolgáltatási kötelezettség teljesítése érdekében a KELER Zrt. részére továbbítsa; erre, illetve az adatoknak a megfelelő formátumba való konvertálására, jelen Megállapodás aláírásával a Rendszerhasználó kifejezett felhatalmazását adja.
	3. A titoktartási kötelezettség nem terjed ki az alábbi információkra:
2. amelyek a nyilvánosság számára rendelkezésre állnak, vagy amelyek a jövőben az ACER adatközlési kötelezettsége következtében válnak nyilvánossá, vagy
3. amelyek bizonyíthatóan már a Megállapodás hatályba lépését megelőzően is ismertek voltak az információt kapó Fél számára, vagy
4. amelynek nyilvánosságra hozatalát, vagy kiadását jogszabály, tőzsdei szabályzat vagy hatósági rendelkezés teszi kötelezővé, az előírt mértékben és kör részére.
	1. Jelen titoktartási kötelezettségvállalás hatályosságát nem érinti a Megállapodás bármilyen okból történő megszűnése, az a Megállapodás megszűnésétől számított 5 évig fennáll.
	2. A Felek kifejezetten megállapodnak abban, hogy az alábbi folyamatokra nem alkalmazandók a titoktartás szabályai:
5. REMIT jelentési kötelezettségnek megfelelő adattovábbítás a KELER Zrt. közreműködésével az ACER részére.
6. **A Megállapodás módosítása**
	1. A jelen Megállapodás kizárólag közös megegyezéssel, mindkét Fél által aláírt okiratban módosítható.
7. **A Megállapodás időtartama és megszűnése**
	1. Jelen Megállapodás az aláírás napján lép hatályba és határozatlan ideig érvényes.
	2. Jelen Megállapodást bármely fél egy hónap felmondási határidővel, a másik félhez címzett írásbeli nyilatkozatával indoklás nélkül felmondhatja.
	3. A Felek súlyos szerződésszegése esetén rendkívüli felmondásnak van helye, melyet megfelelő indoklással kell ellátni, és amely az erről szóló írásbeli nyilatkozat másik féllel való közlésével hatályosul. A Felek súlyos szerződésszegésnek tekintik különösen, ha a Rendszerhasználó a 3. pont szerinti szolgáltatási díjat nem, vagy nem a 4. pontban megjelölt fizetési határidőben teljesíti.
8. **Előzmények érvénytelensége**

A jelen Megállapodás a Felek közti teljes Megállapodást tartalmazza a Megállapodás tárgyának tekintetében. Minden korábbi, jelen Megállapodás tárgyára vonatkozó írott, vagy szóbeli Megállapodás, ajánlat vagy egyéb kommunikáció a Megállapodás aláírásakor semmissé válik.

1. **Vis maior**
	1. Ha a teljesítés olyan előre nem látható külső okból válik lehetetlenné, amelyért egyik Fél sem felelős, a Megállapodás az ok bekövetkeztével automatikusan nem szűnik meg. Az okról tudomást szerző Fél haladéktalanul köteles a másik Felet írásban értesíteni az ok és a körülmények lényegének ismertetésével, és 8 napon belül megkezdődő egyeztetést kezdeményezni. A Felek az egyeztetést 10 napon belül befejezik.
	2. A Felek az egyeztetésről jegyzőkönyvet vesznek fel, amelyben rögzítik az egyeztetés eredményeként a lehetetlenülési ok elhárítása érdekében létrejött megállapodásukat, az abban foglalt kötelezettségeiket, valamint – amennyiben az megállapítható – a lehetetlenülési ok ésszerű elhárításához szükséges időtartamot; illetve megegyeznek a Megállapodás szükség szerinti módosításáról, megszüntetéséről.
2. **Nyilatkozatok**
	1. Felek ezúton biztosítják a másik Felet az alábbiakról:
3. Törvényesen bejegyzett és a vonatkozó törvényeknek megfelelően működik, birtokában van a jelen Megállapodás előírásainak, feltételeinek, rendelkezéseinek teljesítéséhez szükséges jogosultságoknak, nem folyik ellene függőben lévő, fizetésképtelenségét érintő eljárás, és legjobb tudomása szerint nem áll fenn csődveszély.
4. Jelen Megállapodás keltekor a működéshez törvényileg megkívánt minden engedéllyel rendelkezik.
5. A Fél tudomása szerint nincs folyamatban ellene, és nem fenyegeti per, nem áll fenn követelés vagy folyik eljárás semmiféle bíróság, közigazgatási testület vagy törvényszék előtt, mely hátrányosan érintené a Felet jelen Megállapodásból eredő kötelezettségei teljesítésében, és
6. Jelen Megállapodás teljes társasági felhatalmazással köttetett, teljesíti a Féllel szemben támasztott jogi, érvényességi kötelezettségeket, és nem sért semmiféle, más megállapodásban foglalt rendelkezést, vagy követ el mulasztást más megállapodás előírásaival szemben, mely megállapodásnak részese, vagy mely megállapodás rá, vagy érdekeltségére kötelezettségeket ró, valamint nem sért semmilyen törvényt.
	1. Amennyiben valamely bíróság döntése szerint jelen Megállapodás bármely rendelkezése érvénytelen, semmis, vagy érvénybe nem léptethető, ez az érvénytelenség, semmisség vagy érvénybe léptethetetlenség kizárólag az adott rendelkezésre vonatkozik, nem érinti a teljes Megállapodást, vagy annak bármely egyéb rendelkezését, a Megállapodás összes többi rendelkezése hatályos és érvényben marad, hacsak Felek nem kötötték volna meg a Megállapodást az adott érvénytelen, semmis, vagy érvénybe léptethetetlen rendelkezés hiányában.
7. **Irányadó jog, vitarendezés**

Felek jelen Megállapodásból eredő jogai és kötelezettségei tekintetében a vonatkozó REMIT rendeleten, REMIT Vhr.-en kívül a magyar jog az irányadó.

A Felek megállapodnak abban, hogy minden a jelen megállapodással kapcsolatos vitájukat elsősorban békés úton tárgyalások útján rendeznek. A békés rendezésre irányuló tárgyalások eredménytelensége esetére kibontakozó jogvitájuk elbírálására magyar bíróság kizárólagos joghatóságát, és a hatáskörrel rendelkező - KP székhelye szerint illetékes - bíróság kizárólagos illetékességét kötik ki.

Jelen Megállapodás két (2) példányban készült, melyből cégszerű aláírást követően Feleket egy-egy (1-1) eredeti példány illeti meg.

Dátum:

**FGSZ Kereskedési Platform Kft: Rendszerhasználó:**

Név: Terhes Kristóf Lajos Név:

Beosztás: ügyvezető igazgató Beosztás:

Név: Rétfalvi Ákos Név:

Beosztás: ügyvezető igazgató Beosztás: